**Szombathely Megyei Jogú Város Önkormányzata Közgyűlésének**

**26/2024. (XII.4.) önkormányzati rendelete**

**a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A fizetőparkolók működésének és igénybevételének rendjéről szóló 21/2012. (V.10.) önkormányzati rendelet 8. § (4) bekezdése helyébe a következő rendelkezés lép:

„(4) A (3) bekezdés alapján egy lakásra – az érintett lakásban lakó természetes személyek számától függetlenül – legfeljebb 2 db éves vagy féléves bérletjegy váltható. Lakásonként minden további jármű vonatkozásában a használó köteles a fizető parkoló övezet szerinti díjat megfizetni, vagy bérletjegyet megváltani.”

**2. §**

Ez a rendelet 2025. január 1-jén lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2024. december 4.**

 **/: Dr. Károlyi Ákos :/**

 **jegyző**